REPUBLIKA SRBIJA

NARODNA SKUPŠTINA

Odbor za pravosuđe, državnu upravu

i lokalnu samoupravu

07 broj 06-2/22-14

24.april 2014. godine

B e o g r a d

Z A P I S N I K

PRVE SEDNICE ODBORA ZA PRAVOSUĐE, DRŽAVNU UPRAVU

I LOKALNU SAMOUPRAVU, ODRŽANE 24. APRILA 2014. GODINE

 Sednica je počela u 10,00 časova.

 Sednici je, saglasno članu 25. stav 2. Poslovnika Narodne skupštine, predsedavao Živan Đurišić, kao najstariji član Odbora.

 Sednici su prisustvovali članovi Odbora: Žarko Mićin, Dragan Nikolić, Ljiljana Malušić, Aleksandar Martinović, Živan Đurišić, Svetislav Vukmirica, Tanja Tomašević Damnjanović, Vladimir Đukanović, Meho Omerović, Petar Petrović, Dubravka Filipovski i Laslo Varga.

Sednici je prisustvovala Miljana Zindović (zamenik Miletića Mihailovića).

Sednici nisu prisustvovali članovi Odbora: Suzana Spasojević, Balša Božović i Jovan Marković, niti njihovi zamenici.

Pored članova Odbora sednici je prisustvovala i narodni poslanik Vesna Besarović.

Predsedavajući je konstatovao da su ispunjeni uslovi za rad i odlučivanje saglasno članu 80. stav 1. Poslovnika Narodne skupštine, a zatim je Odbor prešao na rad prema unapred određenom

D n e v n o m r e d u:

1. Izbor predsednika Odbora;

2. Izbor zamenika predsednika Odbora.

Prva tačka dnevnog reda: Izbor predsednika Odbora

 Biljana Pantić Pilja i Laslo Varga, članovi Odbora, predložili su da se za predsednika Odbora izabere član Odbora Petar Petrović.

 Odbor je jednoglasno izabrao Petra Petrovića za predsednika Odbora.

 Nakon izbora za predsednika, predsedavanje sednici preuzeo je Petar Petrović.

 Druga tačka dnevnog rada: Izbor zamenika člana Odbora

 Predsednik Odbora je predložio da za zamenika predsednika Odbora bude izabrana Tanja Tomašević Damnjanović, član Odbora.

 Odbor je jednoglasno izabrao Tanju Tomašević Damnjanović za zamenika predsednika Odbora.

 Sednica je završena u 10,10 časova.

 Sednica je tonski snimana.

 SEKRETAR PREDSEDAVAJUĆI

Ljiljana Miletić Živković Živan Đurišić